**ΕΛΛΗΝΙΚΗ ΔΗΜΟΚΡΑΤΙΑ**



**NOMOΣ ΑΤΤΙΚΗΣ Αγία Βαρβάρα 10/9/2024**

### ΔΗΜΟΣ ΑΓΙΑΣ ΒΑΡΒΑΡΑΣ

***ΔΗΜΑΡΧΟΣ***

## Δ/νση: Αριστομένους 8

### Τηλ. 213.2019365/6

**e-mail:** [**grdim@agiavarvara.gr**](mailto:grdim@agiavarvara.gr)

**ΠΡΟΣ**

**Τους μαθητές της Πρωτοβάθμιας**

**& Δευτεροβάθμιας Εκπαίδευσης**

***Αγαπητοί μαθητές***

Το πρώτο κουδούνι, που χτυπά σήμερα στα σχολεία σας, γεννάει σε όλους σας νέες προσδοκίες.

Άλλες βέβαια στους πρωτοετείς, άλλες στους μαθητές των μεσαίων τάξεων και άλλες στους τελειόφοιτους. Υπάρχει όμως ένας κοινός παρονομαστής κι ένας κοινός στόχος:

Η ευτυχία! Η οποία έρχεται μαζί με τη μόρφωση, την αλληλεγγύη, την κοινωνική πρόοδο!

Για να φτάσουμε όμως εκεί χρειάζεται προσπάθεια και ο πρώτος και σημαντικός στίβος είναι το σχολείο.

Το σχολείο λοιπόν είναι εδώ! Αγαπήστε το, Αγαπήστε και εμπιστευτείτε τους δασκάλους σας, τους συμμαθητές σας!

Εμείς, ο δήμος και οι γονείς σας θα σας στηρίζουμε με κάθε δυνατό τρόπο για να διευκολύνουμε την προσπάθειά σας αυτή αλλά και διότι σε εσάς προσβλέπουμε για μια καλύτερη κοινωνία.

Πάντα να θυμάστε ότι κανένας δρόμος κατηφορικός σε κορυφές δεν ανεβαίνει.

Εμπρός λοιπόν! Δώστε κι εσείς ένα καλό μάθημα. Αποδείξτε ότι αυτή η γενιά θα φτιάξει καλύτερο τον κόσμο.

Σας εύχομαι καλή σχολική χρονιά. Καλή και δημιουργική πορεία!

**Ο ΔΗΜΑΡΧΟΣ**

**ΛΑΜΠΡΟΣ ΣΠ. ΜΙΧΟΣ**